ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 265/29.09.2017
privind aprobarea concesionării fără licitaţie publică a unui teren, aferent Staţiei de transfer temporar a deşeurilor, situat pe DN12A, pe actualul amplasament de depozit de deşeuri în favoarea S.C. ECO-CSIK S.R.L.
Consiliul Local al Municipiului Miercurea Ciuc, întrunit în şedinţa ordinară din data de 29 septembrie 2017;
Având în vedere adresa nr.16687/2017 trimisă de S.C. ECO-CSIK S.R.L. prin care solicită concesionarea directă a terenului aferent Staţiei de transfer temporar a deşeurilor, în suprafaţă de 1.420 mp, pe actualul amplasament de depozit de deşeuri până la realizarea proiectului Sistem integrat de management al deşeurilor în judeţul Harghita,
Analizând Expunerea de motive nr.16761/20.09.2017 şi Raportul de specialitate întocmit de Biroului de evidenţa patrimoniului, concesionări, închirieri, înregistrate cu nr.16763 din data 20.09.2017, prin care s-a propus adoptarea unei hotărâri cu privire aprobarea concesionării fără licitaţie publică a unui teren, aferent staţiei de transfer temporar a deşeurilor situat pe DN12A, pe actualul amplasament de depozit de deşeuri în favoarea S.C. ECO-CSIK S.R.L. pe o perioadă determinată;
Având în vedere că nu este oportună şi nici justă ca Municipiul Miercurea-Ciuc, prin S.C. ECO CSIK S.R.L. să nu poată depozita în actualul depozit deşeurile municipale colectate de la locuitori pe perioada implementării proiectului de închidere a depozitului de deșeuri neconform;
Pe baza rapoartelor comisiei pentru:
- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;

- studii, prognoze economico-sociale, buget, finanţe, agricultură, administrarea domeniului public şi privat;  


 - pentru servicii publice, comerţ şi relaţii cu cetăţenii;

     În conformitate cu prevederile Legii nr.213/1998 privind proprietatea publică şi regimul juridic al acestuia, cu modificările şi completările ulterioare, precum şi conform Hotărârii Guvernului nr.548/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor;

Având în vedere Hotărârea Guvernului nr.1351/2004 privind atestarea domeniului public al judeţului Harghita, precum şi al municipiilor, oraşelor şi comunelor din judeţul Harghita, modificată şi completată la anexă de Hotărârea Guvernului nr.299/2010, poziţia nr.360; 

     Ţinând cont de Hotărârea nr.6/2008 a Consiliului Local Miercurea-Ciuc, privind însuşirea listei de inventar, reactualizată, cu bunurile care alcătuiesc domeniul public al municipiului Miercurea-Ciuc;

  Văzând Hotărârea nr.189/2008 a Consiliului Local Miercurea-Ciuc, privind asocierea Municipiului Miercurea-Ciuc cu autorităţile publice locale din depresiunea Ciucului de Jos în vederea înfiinţării Asociaţiei Intercomunitare de Dezvoltare Microregională  “ALCSÍK”;

   Luând în considerare Hotărârea nr.85/2009 a Consiliului Local Miercurea-Ciuc, privind înfiinţarea operatorului regional de salubrizare  S.C. ECO CSÍK S.R.L.

Având în vedere Hotărârea nr.61/2012 a Consiliului Local Miercurea-Ciuc, privind delegarea directă a gestiunii serviciului public de salubrizare, de precolectare, colectare şi transportul deşeurilor din Municipiul Miercurea-Ciuc prin încheierea unui contract de delegare a gestiunii serviciilor de către Asociaţia Intercomunitară de Dezvoltare Microregională ,,Alcsík”, precum şi având în vedere Contractul de delegare a gestiunii serviciului public de salubrizare, de precolectare, colectare şi transportul deşeurilor din municipiul Miercurea-Ciuc încheiat cu  S.C. ECO CSÍK S.R.L.; 

Ţinând cont de art.13 alin (2), art.15 lit.e, art.17 şi art 22 a Legii nr.50/1991 privind autorizarea executării lucrărilor de construcţii, republicată, cu modificările şi completările ulterioare;


Având în vedere Hotărârea nr.115/2017 privind aprobarea redevenței anuale minime de concesionare al terenurilor de pe raza administrativ teritorială Miercurea-Ciuc, diferențiată pe categorii și zone de încadrare, modificată prin Hotărârea nr.133/2017,

Potrivit art.61 alin.(3) din Ordinul nr.839/2009 pentru aprobarea Normelor metodologice de aplicare a Legii nr.50/1991 privind autorizarea executării lucrărilor de construcţii, actualizată; 

În baza art.36 alin.(2) lit.c) alin.(5) lit.a), art.45 alin.(3) şi art.115 alin.(1) lit.b) precum şi art.123 alin.(1) din Legea nr.215/2001 privind administraţia publică locală, republicată, cu modificările şi completările ulterioare;
H O T Ă R Ă Ş T E
Art.1.(1) Se aprobă concesionarea fără licitaţie publică a terenului în suprafaţă de 1.420 mp, aferent Staţiei de transfer temporar a deşeurilor, situat pe DN12A, pe actualul amplasament de depozit de deşeuri în favoarea S.C. ECO-CSIK S.R.L., cu o redevenţă de 2 euro/mp/an, pe o perioadă de 5 de ani, dar nu mai târziu decât începerea realizării proiectului Sistem integrat de management al deşeurilor în judeţul Harghita.
          (2) Imobilul susmenţionat se identifică prin Cartea Funciară nr.63333 a localităţii Miercurea-Ciuc, sub nr. cadastral  63333, intabulat cu titlu de dobândire ca domeniu public, conform anexei care face parte din prezenta hotărâre.


Art.2. Se împuterniceşte viceprimarul municipiului Miercurea-Ciuc, Dl. Füleki Zoltán -Ladislau cu semnarea contractului de concesiune.
 

Art.3. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán Ladislau, prin Biroului concesiuni, închirieri şi evidenţă a patrimoniului din cadrul aparatului de specialitate al primarului  municipiului Miercurea-Ciuc.

  
Art.4. Prezenta hotărâre se comunică:


a) Instituţiei Prefectului Judeţului Harghita;


b) Primarului municipiului Miercurea-Ciuc, Ráduly Róbert Kálmán;

c) Viceprimarului municipiului Füleki Zoltán Ladislau;
d) Biroului concesiuni, închirieri şi evidenţă a patrimoniului;

e) Serviciului financiar- contabil;
 f) Serviciului impozite şi taxe;
 g) S.C.ECO-CSIK S.R.L.
	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF












































